पाएं अपने शहर की ताज़ा ख़बरें और फ्री ई-पेपरडाउनलोड करें
जिला में कोरोना संक्रमितों की संख्या में लगातार गुणात्मक बढ़ोतरी हो रही है। जैसे-जैसे समय बीत रहा है, संक्रमित मरीजों की संख्या बढ़ती ही जा रही है। हालांकि अच्छी खबर यह है कि जिस रफ्तार में लोग संक्रमित हो रहे है करीब उसी रफ्तार में मरीज ठीक भी हो रहे है। पिछले 24 घंटे में कुल 40 केंद्रों पर 1466 लोगों का कोरोना की जांच की गई। जिसमें 202 नए पॉजिटिव मरीज मिले है। जबकि 212 संक्रमित मरीज ठीक हुए हैं। इस प्रकार अब तक जिले में पॉजिटिव मरीजों की संख्या बढ़कर 7488 हो गई है। जबकि 5961 मरीज पूरी तरह से स्वस्थ हुए हैं।
कोरोना पॉजिटिव मरीजों की संख्या में लगातार वृद्धि जारी है। गुरुवार को जिले के सभी 17 प्रखंडों में कुल 1466 लोगांे की कोरोना जांच की गई। इसमें सबसे अधिक डुमरा प्रखंड में 55 नए मरीज मिले है। इसी प्रकार रून्नीसैदपुर में 13, परिहार में 6, बथनाहा में 2, सोनबरसा में 11, मेजरगंज में 8, बैरगनिया में 6, सुप्पी में 7, रीगा में 10, पुपरी में 16, नानपुर में 13, बोखड़ा में 8, चोरौत में 14, सुरसंड में 12, बाजपट्टी में 15, बेलसंड 3 एवं परसौनी में 3 पॉजिटिव मरीज मिले है। सरकारी रिपोर्ट के अनुसार वर्तमान में सक्रिय मरीजों की संख्या 1513 हो गई है। कुल संक्रमित मरीजो की संख्या 7488 है। जबकि 15 संक्रमित मरीजों की मौत हो चुकी है।
अच्छी खबर यह है कि जिस रफ्तार में लोग संक्रमित हो रहे हैं, करीब उसी रफ्तार में ठीक भी हो रहे हैं, हौसला बनाएं रखें
24 घंटे में संक्रमण दर 1.34 प्रतिशत
पिछले 24 घंटे में संक्रमण दर 1.31 प्रतिशत से बढ़कर 1.34 प्रतिशत तक पहुंच गई है। जबकि रिकॉवरी दर 79.60 प्रतिशत तक पहुंच गई है। वर्तमान में एक्टिव एक्टिव मरीजों की संख्या 1513 है। पिछले 7 दिनों में 1294 कोरोना पॉजिटिव मरीज मिले है।
2678 लोगांे को दी गई वैक्सीन
मरीजों के इलाज के साथ साथ कोराेना वैक्सीन देने की प्रक्रिया जारी है। गुरुवार को कुल 2678 लोगांे को कोरोना का वैक्सीन दिया गया। इसमें डुमरा मंे 378, रून्नीसैदपुर में 186, परिहार में 175, बथनाहा 167, सोनबरसा 125, मेजरगंज 47, बैरगनिया 155, सुप्पी 64, रीगा 180, पुपरी 260, नानपुर 200, बोखड़ा 30, चोरौत 100, सुरसंड 210, बाजपट्टी 202, बेलसंड 122 व परसौनी में 154 लोगांे को वैक्सीन दिया गया।
इधर, शिवहर में मिले 111 पॉजिटिव मरीज, एक्टिव केस 1039 पहुंचा
शिवहर जिले में लगातार कोरोना संक्रमित मरीजों की अप्रत्याशित वृद्धि हो रही है। शहर सहित ग्रामीण इलाकों में रोज कोरोना संक्रमित मरीजों की संख्या में इजाफा हो रहा है। बुधवार को जिले में 120 मरीज मिले थे तो गुरुवार को 111 मरीज मिले हैं। इसके साथ ही जिले में एक्टिव केस की संख्या 1039 हो गई है। वही पिछले 24 घंटे में 57 लोगों ने कोरोना को मात दी है। वही जिले में कुल 843 लोगों की जांच की गई है।
एक्सपर्ट व्यू
^कोरोना की दूसरी लहर काफी घातक है। संक्रमित होने पर खुद को परिवार के सदस्यों से अलग रहे। इसमें किसी भी तरह की लापरवाही जानलेवा हो सकती है। बुखार, गले में खरास, खांसी, नाक बहना, बदन दर्द, पेट में ऐंठन, दस्त, स्वाद अथवा गंध न पहचानने की स्थिति में तुरंत डॉक्टर से सलाह लें। बार-बार हाथ धोएं, खांसते व छींकते समय नाक और मुंह को ढंके रहे। -डॉ. मनोज कुमार
^कोरोना से बचाव के लिए स्वयं एहतियात बरते। अपनी स्वास्थ्य की निगरानी खुद से करें। वर्तमान समय में मरीजों की संख्या में बढ़ोतरी होने से ऑक्सीजन की उपलब्धता में थोड़ी परेशानी हो रही है। इसे देखते हुए अगर थोड़ी भी अस्वस्थ महसूस कर रहे तो जांच जरूर कराएं। परेशानी होने पर डाॅक्टर की सलाह लें। घर में रहकर स्वयं गर्म पानी का उपयोग जरूर करें। लक्षण महसूस होने पर घबराए नहीं। -डॉ. वरुण कुमार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva kas_Deva hin_Deva hin_Deva zho_Hant eng_Latn